ৰাজ্যিক বিজেপিৰ হেঙেৰাবাৰীস্থিত মুখ্য কার্যালয়ত ৰাজ্যিক সভাপতি ৰঞ্জিত কুমাৰ দাস, মন্ত্ৰী হিমন্ত বিশ্ব শৰ্মা, পৰিমল শুক্লবৈদ্য, সাংগঠনিক সম্পাদক ফণী শৰ্মা প্ৰমুখ্যে দলীয় নেতাৰ উপস্থিতিত বিজেপিত যােগদান কৰে সদ্য কংগ্ৰেছ ত্যাগী নেতাদ্বয়ে।
দলত যোগদান কৰি অজন্তা নেওগে কয়, যি সকল ব্যক্তিয়ে এই দলত যোগদান কৰোৱাৰ বাবে মানসিক ভাৱে সহায় কৰিছিল তেওঁলোকক কৃতজ্ঞতা জনালো।
মই এগৰাকী নতুন সদস্য হিচাপে দলটোৰ স্বাৰ্থত কাম কৰি যাম, সকলোৰে সহযোগিতা বিচাৰিছোঁ। ২০২১ চনত বিজেপি দলৰ ১੦੦+ লক্ষ্য পূৰণত মই সহযােগ কৰিম।
ইপিনে, ৰাজদীপ গোৱালাই যোগদান কৰি কয়, দলটোৱে চৰকাৰে যেনেকৈ ৰাইজৰ কাম কৰি আছে সেই সমূহৰ প্ৰতি আকৰ্ষিত হলো। মোৰ সাধ্য অনুযায়ী দলৰ বাবে কাম কৰি যাম।
